b'\n_START_ARTICLE_\nMehmed III.\n_START_SECTION_\n\xc5\xbdivljenjepis\n_START_PARAGRAPH_\nMehmed III. je bil sin sultana Murata III. in Safiye Valide Sultan, bene\xc5\xa1ke plemkinje, rojene kot Sofia Baffo. Bil je zadnji sultan, ki je po prihodu na oblast po starem osmanskem obi\xc4\x8daju dal ubiti devetnajst bratov in polbratov in ve\xc4\x8d kot dvajset sester. Bil je ni\xc4\x8deven vladar in je vodenje dr\xc5\xbeave prepustil svoji materi Safiye Valide Sultan._NEWLINE_Glavni dogodek med njegovim vladanjem je bila avstrijsko-tur\xc5\xa1ka vojna na Ogrskem od leta 1593 do 1605. Zaradi porazov osmanske armade je sam prevzel poveljstvo, kar se ni zgodilo od Sulejmana I. dalje. Osmanska vojska je leta 1596 zavzela Eger in v bitki pri Mez\xc5\x91keresztesu porazila habsbur\xc5\xa1ko in transilvanso vojsko. Mehmed se je sredi bitke hotel umakniti z boji\xc5\xa1\xc4\x8da, vendar so mu to na sre\xc4\x8do prepre\xc4\x8dili. Naslednje leto so zdravniki ugotovili, da "sultan zaradi preobilne jeda\xc4\x8de in pija\xc4\x8de ne more oditi na vojno".\n_START_SECTION_\nDru\xc5\xbeina\n_START_PARAGRAPH_\nPoro\xc4\x8den je bil s Handan Sultan, valide sultan, ki je bila po poreklu Grkinja s prvotnim imenom Helena in mati bodo\xc4\x8dih sultanov Ahmeda I. in Mustafe I.._NEWLINE_Ahmedov tretji najstarej\xc5\xa1i sin Jahd\xc5\xbea je prestopil v pravoslavno vero in se dolgo \xc4\x8dasa boril za osmanski prestol, katerega je leta 1603 zasedel njegov mlaj\xc5\xa1i brat Ahmed I.. Po\xc4\x8dutil se je ogoljufanega, zato je dolga leta koval zarote, da bi dosegel svoj cilj. Potoval je ve\xc4\x8dinoma po zahodni Evropi in \xc5\xa1tevilnim privr\xc5\xbeencem in celo \xc5\xa1tirim pape\xc5\xbeem obljubljal, da bo v Osmanskem cesarstvu kot dr\xc5\xbeavno vero vpeljal kr\xc5\xa1\xc4\x8danstvo, \xc4\x8de mu pomagajo priti na prestol.\n_START_SECTION_\nSmrt in zapu\xc5\xa1\xc4\x8dina\n_START_PARAGRAPH_\nUmrl je leta 1603 v pala\xc4\x8di Topkapi v Istanbulu._NEWLINE_Bil je eden zadnjih osmanskih sultanov, ki je \xc5\xa1iril Osmansko cesarstvo. Po njegovi smrti je za\xc4\x8delo cesarstvo propadati in se ni nikoli ve\xc4\x8d opomoglo.'